b"\n_START_ARTICLE_\nResoluci\xc3\xb3 1974 del Consell de Seguretat de les Nacions Unides\n_START_SECTION_\nObservacions\n_START_PARAGRAPH_\nEl Consell va recon\xc3\xa8ixer que no hi havia una soluci\xc3\xb3 purament militar a la situaci\xc3\xb3 a l'Afganistan i va reiterar el seu suport al poble afgan\xc3\xa8s en la reconstrucci\xc3\xb3 del seu pa\xc3\xads. Es va donar suport a la Confer\xc3\xa8ncia Internacional de Kabul celebrada el 22 de juliol de 2010. Es va destacar que el paper central de les Nacions Unides a Afganistan era promoure la pau i l'estabilitat liderant els esfor\xc3\xa7os de la comunitat internacional. El Consell tamb\xc3\xa9 va acollir amb benepl\xc3\xa0cit el continu comprom\xc3\xads de la comunitat internacional de donar suport a l'estabilitat i el desenvolupament del pa\xc3\xads, especialment aquells que augmentaven els esfor\xc3\xa7os humanitaris i civils per ajudar al poble i al Govern de l'Afganistan._NEWLINE_La resoluci\xc3\xb3 va donar la benvinguda a un acord entre la For\xc3\xa7a Internacional d'Assist\xc3\xa8ncia i de Seguretat (ISAF) i el govern afgan\xc3\xa8s per transferir responsabilitats de seguretat cap a les forces de seguretat afganeses a la fi de l'any 2014. El Consell tamb\xc3\xa9 va recon\xc3\xa8ixer la naturalesa interconnectada dels desafiaments a Afganistan pel que fa als progressos en mat\xc3\xa8ria de seguretat, governan\xc3\xa7a, drets humans, l'imperi de la llei i el desenvolupament, aix\xc3\xad com els problemes de la lluita contra la corrupci\xc3\xb3 i contra el narcotr\xc3\xa0fic i la transpar\xc3\xa8ncia. Es va observar la necessitat d'una major cooperaci\xc3\xb3 entre les Nacions Unides i els organismes internacionals._NEWLINE_Tamb\xc3\xa9 era important per al Consell la situaci\xc3\xb3 humanit\xc3\xa0ria al pa\xc3\xads i el lliurament i la coordinaci\xc3\xb3 de l'assist\xc3\xa8ncia humanit\xc3\xa0ria, mentre que foren condemnats tots els atacs contra els treballadors humanitaris. Es va expressar la seva preocupaci\xc3\xb3 davant la situaci\xc3\xb3 de seguretat del pa\xc3\xads, en particular, l'augment de les activitats violentes i terroristes dels talibans, Al-Qaeda, grups armats il\xc2\xb7legalment, delinq\xc3\xbcents i persones implicades en el tr\xc3\xa0fic d'estupefaents."